Tatarstan

Tatarstan o Republica de Tatarstan (en rus: Респу́блика Татарста́н en tatar: Татарстан Республикасы) es una republica de la federacion de Russia, situada dins lo bacin de Vòlga, que deu son nom al pòble tatar, e que la capitala es Kazan. L'origina etnica dels abitants de la region es fòrça divèrsa : tatars, mas tanben russes, chovashes, bashquirs, georgians, etc. Geografia Lo Tatarstan, republica de 67 847 km2, es situat entre la val mejana de Vòlga e l'abans país d'Oral. Pauc montanhós, lo plus naut somalh culmina a 254 mètres d'altitud. Es percorregut per d'aigas nombrosas que la pus importantas son, levat Vòlga: Kama, Belaia, Viatka e Ik.